
SAMARBEIDSAVTALE OM KOMMERSIALISERING MELLOM UNIVERSITETET I TROMSØ, NORUT-GRUPPEN AS OG NORINNOVA AS 

Bakgrunn

Universitetet i Tromsø, Norut-Gruppen AS  og NorInnova AS (tidl. Forskningsparken i Tromsø AS) har i flere år hatt et nært samarbeid om kommersialisering av forskningsresultater. Samarbeidet med NorInnova og Norut-Gruppen er i tillegg planlagt videreutviklet via TTO-organiseringen (Sak 50-03). 

Universitetet har i dag aksjemajoritet i Norut-Gruppen, som igjen er hovedaksjonær i NorInnova. Et viktig hensyn da Norut-Gruppen skulle bli flertallseier i NorInnova, var at Universitetet og Norut-Gruppen skulle signalisere en intensjon om normalt å benytte NorInnova som kommersialiseringsenhet for sine ideer. 

Eierkonstellasjonen og det nære samarbeidet mellom Universitetet og Norut-Gruppen/NorInnova bør konkretiseres i en formell samarbeidsavtale. Utgangspunktet for vedlagte avtale, som er godkjent av Norut-Gruppens generalforsamling, er den forskningsbaserte kommersialiseringsvirksomhet slik den er organisert innenfor FORNY-programmets rammer. Avtalens formål er at Universitetet i Tromsø og Norut-Gruppen, i samarbeid med NorInnova, skal arbeide for at flere kommersialiserbare ideer kan utnyttes næringmessig og komme samfunnet til gode. 

På denne bakgrunn gis følgende innstilling til 

vedtak:

Forslag til samarbeidsavtale om kommersialisering mellom Universitetet i Tromsø, Norut-Gruppen AS og NorInnova AS godkjennes.

Tromsø, 31.10.2003

